ปีเอโตร โบเซลลี

ปีเอโตร โบเซลลี (; 3 ธันวาคม ค.ศ. 1988) เป็นนายแบบ, วิศวกร และอดีตอาจารย์ภาควิชาคณิตศาสตร์ชาวอิตาลี โดยเขาเคยสอนในมหาวิทยาลัยคอลเลจลอนดอน

ประวัติ
ปีเอโตร โบเซลลี เกิดเมื่อวันที่ 3 ธันวาคม ค.ศ. 1988 โบเซลลีได้เริ่มเข้าสู่วงการนายแบบตั้งแต่อายุ 6 ขวบจากการเป็นนายแบบให้กับอาร์มานีจูเนียร์ ต่อมาเขาได้เข้าศึกษาในคณะวิศวกรรมเครื่องกล, มหาวิทยาลัยคอลเลจลอนดอน โบเซลลีได้จบการศึกษาในระดับปริญญาตรีด้วยเกียรตินิยมอันดับหนึ่งในปี ค.ศ. 2009 และระดับปริญญาเอกในปี ค.ศ. 2016

โบเซลลีได้เริ่มเข้าสู่วงการนายแบบภายใต้สังกัดโมเดลล์ 1 และยังได้รับการนิยามจากสื่อว่าเป็นครูสอนวิชาคณิตศาสตร์ที่เซ็กซีที่สุดในโลก และในเดือนเมษายน ค.ศ. 2020 เขาสามารถที่จะมีผู้ติดตามทางอินสตาแกรมมากถึง 2.7ล้านบัญชี

การถ่ายแบบ
โบเซลลีเคยผ่านการถ่ายแบบในสหรัฐอเมริกาทั้งผลิตภัณฑ์เสื้อผ้า Abercrombie & Fitch และ สถานฟิตเนส Equinox อีกทั้งเขายังเขาผ่านการถ่ายแบบในนิตยสารจีคิวสไตล์ และได้ขึ้นปกในนิตยสารแอตติจูด

อ้างอิง

แหล่งข้อมูลอื่น

บุคคลจากแคว้นเวเนโต
นายแบบอิตาลี
วิศวกรชาวอิตาลี
นักคณิตศาสตร์ชาวอิตาลี
ศิษย์เก่าจากมหาวิทยาลัยคอลเลจลอนดอน